《独游塘头五首》
元代·方回

雊雉古原侧，归牛荒潦滨。
炊烟已昏野，花气更留人。
剩欲培幽筑，端容买近邻。
向来惟有梦，今此岂非真。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。